Núm.

119
 17 de novembre del 2021
 12/44
 b) El dret a sol·licitar al responsable del tractament l’accés a les dades personals relatives a la persona 
interessada, a rectificar-les o a suprimir-les, a limitar-ne el tractament o a oposar-s’hi, així com el dret a 
la portabilitat de les dades.

c) Quan el tractament està basat en la lletra a) de l’apartat 1 de l’article 6, o en la lletra a) de l’apartat 2 de 
l’article 9, l’existència del dret a retirar el consentiment en qualsevol moment, sense que això afecti la li-
citud del tractament basat en el consentiment previ a la seva retirada.

d) El dret a presentar una reclamació davant l’autoritat de control.

e) Si la comunicació de dades personals és un requisit legal o contractual, o bé un requisit necessari per 
subscriure un contracte, així com de si la persona interessada està obligada a facilitar les dades perso-
nals, essent informada en aquest cas de les possibles conseqüències de no fer-ho.
f) L’existència de decisions automatitzades, inclosa l’elaboració de perfils; com a mínim en aquests ca-
sos, se li ha de facilitar informació significativa sobre la lògica aplicada així com la importància i les con-
seqüències previstes d’aquest tractament per a la persona interessada.

3.

Si el responsable del tractament preveu el tractament posterior de les dades personals per a una finalitat 
que no sigui aquella per a la què es van recollir inicialment, el responsable del tractament ha de propor-
cionar a la persona interessada informació sobre aquesta nova finalitat i qualsevol informació addicional 
pertinent, d’acord amb l’apartat 2.

4.

Les disposicions dels apartats anteriors no s’apliquen si, i en la mesura en què, la persona interessada 
ja disposa d’aquesta informació.

Article 17.

Informació que s’ha de facilitar quan les dades personals no s’obtenen de la persona interessada
1.
Quan les dades personals no s’han obtingut de la persona interessada, el responsable del tractament li 
ha de facilitar la informació següent:
 a) La identitat i les dades de contacte del responsable i, si escau, del seu representant.

b) Les dades de contacte del delegat de protecció de dades, si n’hi ha.

c) Les finalitats i els tractaments a què es destinen les dades personals i de la base jurídica del tractament.

d) Les categories de dades personals que es tracten.

e) Si escau, els destinataris o les categories dels destinataris de les dades personals.

f) Si escau, la intenció del responsable d’efectuar una transferència internacional de les dades personals 
recollides i si hi ha o no una decisió d’adequació segons l’article 43, o, en el cas de les transferències es-
mentades a l’article 44 o a l’article 45, apartat 2, referència a les garanties adequades o apropiades i als 
mitjans per obtenir-ne una còpia, o al fet que s’hagin prestat.

2.
2.

A més de la informació esmentada a l’apartat 1, el responsable del tractament ha de facilitar a la persona 
interessada la informació següent, necessària per a garantir un tractament lleial i transparent de les seves 
dades:
 a) El termini durant el qual es conservaran les dades personals o, si això no és possible, els criteris utilit-
zats per a determinar aquest termini.

b) Els interessos del responsable o d’un tercer quan el tractament és necessari per a satisfer interessos 
legítims perseguits pel responsable del tractament o per un tercer, sempre que no hi prevalguin els in-
teressos o els drets i les llibertats fonamentals de la persona interessada que requereixen la protecció 
de dades personals, especialment si és un menor d’edat.

c) El dret a sol·licitar al responsable del tractament l’accés a les dades personals relatives a la persona in-
teressada, a rectificar-les o a suprimir-les, a limitar-ne el tractament o a oposar-s’hi, així com el dret a la 
portabilitat de les dades.
l
a
r
e
n
e
G
l
l
e
s
n
o
C